Το μνημείο **Σπαθιά στο Βράχο** (*Νορβηγικά*: Sverd i fjell) αποτελείται από τρία τεράστια μπρούτζινα σπαθιά και αποτίει φόρο τιμής στη Μάχη του Χαφρσφιόρντ (*Νορβηγικά*: Slaget i Hafrsfjord) που έλαβε χώρα το 872 μ.Χ. Σε αυτή τη μάχη, ο Βασιλιάς Χάραλντ Χορφάγκρε (*Νορβηγικά*: Harald Hårfagre), γνωστός και ως "Χάραλντ ο Δίκαιος", ένωσε τη Νορβηγία σε ένα ενιαίο βασίλειο.

Δημιουργία
----------

Το μνημείο σχεδιάστηκε από τον Φριτζ Ρόεντ (*Νορβηγικά*: Fritz Røed) (1928 - 2002) από το Μπρύνε (*Νορβηγικά*: Bryne), νότια του Σταβάνγκερ. Τα σπαθιά έχουν ύψος σχεδόν 10 μέτρα και τα δυο αντιπροσωπεύουν την ειρήνη και την ενότητα. Το τρίτο και μεγαλύτερο, αντιπροσωπεύει το σπαθί του ίδιου του Χάραλντ. Τα σπαθιά είναι τοποθετημένα μέσα στο βράχο συμβολίζοντας την ειρήνη.

Την αποκάλυψη του μνημείου έκανε ο Βασιλιάς της Νορβηγίας Όλαφ Ε' το 1983.

Μία σάγκα του Τόρνμπιορν Χορνκλόβε (*Νορβηγικά*: Torbjørn Hornklove), αυλικού ποιητή του βασιλιά Χάραλντ Χορφάγκρε, με τίτλο "Η Μάχη του Χαφρσφιόρντ" αποτέλεσε έμπνευση του Φριτζ Ρόεντ.

|  |
| --- |
| **Η Μάχη του Χαφρσφιόρντ** |
| Νορβηγικά | Αγγλικά | Ελληνικά |
| Hørte du i Hafrsfjord,
hvor hardt de slåss der,
den ættstore kongen
med Kjotve den rike.
Knarrer kom østfra,
lystne på strid,
med gapende hoder
og utskårne stavnbrett. | Did you hear in Hafrsfjord
how hard they fought
the high born king
against Kjotve the Rich.
ships came from the east
wanting to fight,
with threatening throats
of dragon fierce. | Άκουσες στο Χάφρσφιορντ
πόσο σκληρά πολέμησε
ο ευγενής Βασιλιάς
ενάντια στον Κιότβε τον Πλούσιο.
Πλοία ήρθαν από τα ανατολικά
θέλοντας να πολεμήσουν,
με απειλητικούς λαιμούς,
με δράκου μανία. |

Περιοχή
-------

Το μνημείο βρίσκεται στην παράκτια περιοχή Μολλεμπούκτα (*Νορβηγικά*: Møllebukta), που σημαίνει μύλος (*Νορβηγικά*: mølla) της ακτής (*Νορβηγικά*: bukta), νότια του Χαφρσφιόρντ (*Νορβηγικά*: Hafrsfjord). Η ευρύτερη περιοχή της παραλίας είναι καλυμμένη από γρασίδι.

Αναφορές του μνημείου
---------------------

Το μνημείο εμφανίζεται στο heavy metal ντοκιμαντέρ Metal: a Headbanger's Journey του Σαμ Νταν. Επίσης, στο βιντεοπαιχνίδι Brütal Legend του Τιμ Σάφερ (*Αγγλικά*: Tim Schafer), υπάρχει μια ανθρώπινη στρατιωτική βάση αντιστασιακών που ονομάζεται Μπλέιντχεντζ (*Αγγλικά*: Bladehenge), η ψηφιακή δημιουργία της οποίας είναι βασισμένη στο εν λόγω μνημείο. Οι παίχτες μπορούν να κερδίσουν (ή "ξεκλειδώσουν") την διάκριση "Νορβηγικό ξεπροβόδισμα" (*Αγγλικά*: Norwegian Sendoff) παρευρισκόμενοι σε αυτή την περιοχή.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σπαθιά στο Βράχο** |

1. ↑  Ανακτήθηκε στις 1  Ιουλίου 2019.
2. 1 2 3  «The Three Swords Monument». *Stavanger Travel* (στα Αγγλικά). Ανακτήθηκε στις 3 Απριλίου 2014.
3. ↑  «Battle of Hafrsfjord». *Encyclopædia Britannica* (στα Αγγλικά). Ανακτήθηκε στις 3 Απριλίου 2014.
4. 1 2 3 4 5  «Swords in Rock». *Stavanger Web* (στα Αγγλικά). Ανακτήθηκε στις 3 Απριλίου 2014.
5. ↑  «Hafrsfjord». *Bioreference.net* (στα Αγγλικά). Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 3 Απριλίου 2014.
6. ↑  «Stavanger, May 12 - 14». *Ball of Dirt* (στα Αγγλικά). Ανακτήθηκε στις 3 Απριλίου 2014. [*νεκρός σύνδεσμος*]
7. ↑  «The swords at Hafrsfjord». *Sword Chant* (στα Αγγλικά). Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 3 Απριλίου 2014.
8. 1 2  «Sverd i fjell (Memorial)». *Triposo* (στα Αγγλικά). Ανακτήθηκε στις 3 Απριλίου 2014. [*νεκρός σύνδεσμος*]
9. ↑  «Brutal Legend Achievements». *ΧΒΟΧ Achievements* (στα Αγγλικά). Ανακτήθηκε στις 3 Απριλίου 2014.

Εξωτερικοί Σύνδεσμοι
--------------------

* Σπαθιά στο βράχο
* Ιστορία της Νορβηγίας